Nr. L 54/30 De Europæiske Fællesskabers Tidende 25. 2. 94 KOMMISSIONEN KOMMISSIONENS BESLUTNING af 21. december 1993 om støtte fra Irland til Aer Lingus-gruppen, der hovedsagelig udfører lufttransport (Kun den engelske udgave er autentisk) (Tekst af betydning for EØS) (94/118/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Fællesskab, særlig artikel 93, stk. 2, efter i overensstemmelse med nævnte artikel at have givet de interesserede parter en frist til at fremsætte deres bemærkninger, under henvisning til disse bemærkninger, og ud fra følgende betragtninger : Ved skrivelse af 12. august 1993, som indgik til Kommis- sionens Generalsekretariat den 2. september 1993, anmeldte de irske myndigheder efter skriftlig anmodning fra Kommissionen i overensstemmelse med traktatens artikel 93, stk. 3, at de agtede at indskyde 175 mio. Ir. £ i Åer Lingus-gruppen (i det følgende benævnt Aer Lingus) som aktiekapital over en periode på tre år. Den foreslåede kapitalindskydelse indgår i en omstruktu- reringsplan med titlen »En strategi for fremtiden« (i det følgende benævnt planen), som de irske myndigheder fremsendte sammen med anmeldelsen. Planen blev godkendt af de irske myndigheder den 6. juli 1993, og den irske finansminister blev bemyndiget til som aktionær at indskyde 175 mio. Ir. £ i Aer Lingus som ak- tiekapital. Kapitalindskydelsen skulle efter planen fordele sig som følger : 75 mio. Ir. £ i 1993, 50 mio. Ir.£ i 1994 og 50 mio. Ir.£ i 1995. Tidspunktet for og størrelsen af kapitalindskydelsen vil afhænge af, at følgende betingelser er opfyldt: a) der skal være indgået en aftale med de relevante irske fagforeninger om en nødvendig årlig nedskæring af Aer Lingus' omkostninger på 50 mio. Ir. £ b) der skal være fremlagt tilfredsstillende beviser for, at de foreslåede foranstaltninger gennemføres i fuldt omfang c) Kommissionen skal formelt have godkendt den strate- giske plan og den foreslåede kapitalindskydelse. Formålet med kapitalindskydelsen er at reducere Aer Lingus' gældsbyrde og bidrage til at nedbringe selskabets forholdsmæssige rentebetalinger og gældsomfang til et mere forsvarligt niveau inden for et acceptabelt tidsrum. De irske myndigheder erkendte udtrykkeligt i anmeldel- sen, at den foreslåede kapitalindskydelse i Aer Lingus er en støtte i henhold til traktatens artikel 92. De fastholdt imidlertid, at støtten kunne anses for at være forenelig med fællesmarkedet både som regionalstøtte i henhold til artikel 92, stk. 3, litra a), og som støtte til fremme af ud- viklingen af visse aktiviteter i henhold til artikel 92, stk. 3, litra c). Den 13. oktober 1993 besluttede Kommissionen at indlede proceduren i traktatens artikel 93, stk. 2, med hensyn til den planlagte kapitalindskydelse på 175 mio. Ir.£ i Aer Lingus. I betragtning af Aer Lingus' stærkt negative finansielle stilling på anmeldelsestidspunktet besluttede Kommissionen ud fra princippet om, at inve- steringen skal være rentabel for private investorer under normale markedsøkonomiske forhold, for at der ikke skal være tale om statsstøtte, at kapitalindskydelsen indeholdt støtteelementer efter artikel 92, stk. 1. Desuden anfægtede den irske regering ikke, at kapitalindskydelsen havde karakter af støtte. Den vigtigste begrundelse for at indlede proceduren var, at Kommissionen var usikker over for flere aspekter ved omstruktureringsplanen og dennes indvirkning på konkurrencen. Kommissionen skulle navnlig kunne finde det godtgjort, at — omkostningsnedskæringerne, der omfatter en række foranstaltninger,  herunder —aftalte —afskedigelser, gennemføres som fastsat i planen